પોલીસ સુત્રોના જણાવ્યા મુજબ જામનગરના ખંભાળીયા નાકે રહેતા અને છેલ્લા 15 વર્ષથી રાજકોટ-જામનગર સોનાના દાગીનાનું મીડીયેટર તરીકે કામ કરતા મહેશભાઈ ગોવિંદભાઈ અજાણી નામના સોની વેપારી ગઈકાલે રાત્રીના સોનીબજારનું કામ પતાવી જામનગર જતા હતા ત્યારે કરણપરામાં તેના સંબંધી અજયભાઈ કાર લઈ આવવાના હોય તેની રાહ જોઈ ઉભા હતા ત્યારે 16 કિલો ચાંદી અને 61 ગ્રામ સોનાના દાગીના મળી કુલ રૂા.8 લાખના દાગીના ભરેલ થેલાની પાછળથી ધસી આવેલા ત્રિપલ સવારી બાઈકમાં બેઠેલા શખસે ઉતરી થેલાની ઝાેંટ મારી નાસી જતાં દેકારો કરતા આસપાસના લોકો એકઠા થઈ ગયા હતા. બનાવના પગલે એ-ડીવીઝન પોલીસ મથકના પીઆઈ એન.કે.જાડેજા, પીએસઆઈ ધાખડા, ક્રાઈમ બ્રાંચ, એસઆેજી સહિતનો પોલીસ કાફલો ઘટનાસ્થળે દોડી જઈ તપાસ હાથ ધરી હતી.